en en en hu hu hu hu hu hu az nl id ms ca hbs_lat da de et en es fr de hbs_lat it hu lv lt hu nl nb uz es pl pt pt ro sq sk sl fi sv vi tr el bg kk en ru ru fy he ar fa ur bn hi gu ta mr pa ta te ml th zh zh zh ja ko hu hu hu hu hu ml en en en en en en en en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en hu hu hu hu hu hu hu en hu hu hu zh en es hu es es cs en hu
azərbaycanAfrikaansBahasa IndonesiaMelayucatalàčeštinadanskDeutscheestiEnglishespañolfrançaisGaeilgehrvatskiitalianoKiswahililatviešulietuviųmagyarNederlandsnorsk bokmålo‘zbekFilipinopolskiPortuguês (Brasil)Português (Portugal)românăshqipslovenčinaslovenščinasuomisvenskaTiếng ViệtTürkçeEλλnvιkάбълrapckиқaзaқ TiлiMakeдoHckиpycckийcpпckиykpaïHcbkaעבריתالعربيةفارسیاردوবাংলাहिन्दीગુજરાતીಕನ್ನಡमराठीਪੰਜਾਬੀதமிழ்తెలుగుമലയാളംไทย简体中文繁體中文(台灣)繁體中文(香港)日本語한국어
New Features for More Privacy, More Protection, More Control
At WhatsApp, Privacy is in our DNA, and we will never stop building new ways to protect your personal conversations. We believe messaging and calling should always be as private and secure as having face-to-face conversations. Kind of like if two people were talking and no one else was around.
WhatsApp protects the personal calls and messages of users with default end-to-end encryption, so no one but the intended recipient can hear or see them. But that is just one important part of protecting your privacy. Over the years, we’ve added new layers of privacy protections to give you multiple ways to secure your messages, including disappearing messages that self-destruct, end-to-end encrypted backups when you want to save your chat history, 2-step verification for added security, and the ability to block and report unwanted chats.
Today, we’re excited to bring several new privacy features that provide even more layers of protection and give you more control over your messages. This is all part of how we work to keep your conversations secure on WhatsApp.
Leave Groups Silently: We love our group chats but some are not forever. We’re making it possible to exit a group privately without making it a big deal to everyone. Now, instead of notifying the full group when you are leaving, only the admins will be notified. This feature will start to roll out to all users this month.
Choose Who Can See When You're Online: Seeing when friends or family are online helps us feel connected to one another, but we’ve all had times when we wanted to check our WhatsApp privately. For the moments you want to keep your online presence private, we’re introducing the ability to select who can and can’t see when you’re online. This will start rolling out to all users this month.
Screenshot Blocking For View Once Messages: View Once is already an incredibly popular way to share photos or media that don’t need to have a permanent digital record. Now we’re enabling screenshot blocking for View Once messages for an added layer of protection. We’re testing this feature now and are excited to roll it out to users soon.
To spread the word about these new layers of protection, we’re also kicking off a campaign to educate people about the new features and our continued commitment to protecting your private conversations on WhatsApp. We hope people enjoy getting to use these new features and benefit from several options that help you keep your messages secure. We look forward to your feedback on what to build next.
Az indulás megkönnyítése a vállalkozások számára a WhatsAppon – mérettől függetlenül
Az emberek és a vállalkozások világszerte a WhatsAppot használják a dolgaik intézéséhez. Legyen szó a családi vegyesboltról vagy egy Fortune 500-as nagyvállalatról, ma már számtalan vállalkozás segíti az ügyfeleit a WhatsAppon keresztül.
Most ugyanúgy szeretnénk felszámolni az üzleti kommunikáció során tapasztalt kihívásokat, ahogy korábban a WhatsApp lehetővé tette, hogy szabadon kommunikálhassunk távol lévő szeretteinkkel. Így nem kell többé várakozni, nem működő weboldalakat nézegetni, vagy e-maileket küldeni a vakvilágba, és azon izgulni, vajon elolvassák-e.
A WhatsApp már eddig is vállalkozások millióinak segített jobban teljesíteni. A következő lépés az, hogy minden vállalkozás számára elérhetővé tesszük a WhatsAppot, amely gyorsan, kényelmesen és megbízhatóan szeretne kommunikálni az ügyfeleivel.
A WhatsApp megnyitása minden vállalkozás és fejlesztő számára egy új, felhőalapú API segítségével
Ma jelentős lépést teszünk azzal, hogy a WhatsAppot világszerte elérhetővé tesszük mérettől függetlenül minden vállalkozás számára, a Meta által biztosított ingyenes és biztonságos felhőbeli hosztingszolgáltatásokat kínálva. Az új API révén hónapokról percekre csökkentettük az induláshoz szükséges időt, hogy a vállalkozások és a fejlesztők gyorsan és könnyen hozzáférhessenek a szolgáltatásunkhoz, közvetlenül a WhatsAppra építve még inkább személyre szabhassák az általuk kínált élményt, valamint lerövidíthessék a válaszadási időt az ügyfelekkel való kommunikáció során. Ezekkel a szolgáltatásokkal partnereink elkerülhetik a magas szerverköltségeket is, valamint azonnali hozzáférést kapnak az új funkciókhoz. A vállalkozások a kezdés során közvetlenül regisztrálhatnak, vagy együttműködhetnek valamelyik üzleti megoldásokat biztosító szolgáltatónkkal is.
Új funkciók a WhatsApp Business-alkalmazásban a gyorsan növekvő vállalkozások számára
Az elmúlt évek során láttuk, hogyan fejlődnek azok a kisvállalkozások, amelyek WhatsAppot használnak, és szeretnénk őket további eszközökkel segíteni. Várakozásaink szerint néhányuk bizonyára szeretné a felhőalapú API-t használni, de sokuk vélhetően továbbra is marad a WhatsApp Business-alkalmazásnál. Az ezeket a vállalkozásokat segítő fejlett funkciókon is dolgozunk, hogy ne csupán egyszerre néhány ember tudja használni az alkalmazást, és a cégek tovább erősíthessék márkájuk online jelenlétét – az egyik ilyen újítás, hogy a csevegéseket akár 10 eszközön is lehet kezelni, így jobban kezelhetők a beözönlő csevegések. A WhatsApp új, személyre szabható, kattintásra csevegést indító linkeket is kínál, hogy segítsünk a vállalkozásoknak felkelteni az ügyfelek figyelmét az online jelenlétük során. Terveink szerint ezeket választható pluszfunkciókként fogjuk kínálni, amelyeket díj ellenében lehet igénybe venni a WhatsApp Business-alkalmazásban egy új prémium szolgáltatás részeként. Hamarosan további információkkal is jelentkezünk!
Ezek a vállalkozásoknak kínált újdonságok azonban mit sem változtatnak az emberek és a cégek közötti beszélgetésekkel kapcsolatos alapértékeinken. A cégekkel folytatott csevegéseik felett továbbra is az emberek kezében van a kontroll, és a vállalkozások továbbra is csak akkor küldhetnek üzenetet az embereknek, ha ezt kifejezetten kérik.
Reméljük, hogy felhasználóink örülni fognak neki, hogy többet cseveghetnek kedvenc vállalkozásukkal a WhatsAppon, és már alig várjuk új az vállalkozások alapításáról, növekedéséről és gyarapodásáról szóló híreket.
Reakciók, 2 GB-os fájlmegosztás, 512 fős csoportok
A WhatsAppon elérhető reakciók egyre jobbak lesznek a bőrszínválasztót is tartalmazó teljes emojibillentyűzettel. Örömmel tölt el bennünket, hogy még több eszközt adhatunk felhasználók kezébe ahhoz, hogy kifejezhessék magukat, miközben családjukkal vagy barátaikkal csevegnek.
Ahogyan múlt hónapban bejelentettük, a WhatsApp-közösségeket a jövőben a különböző szervezetek, vállalkozások és más szorosan együttműködő csoportok igényeire szeretnénk szabni, melyek így biztonságosan kommunikálhatnak és intézhetik el a dolgokat a WhatsAppon. Azóta nagyon sok pozitív visszajelzést kaptunk, és már alig várjuk, hogy a felhasználóink rendelkezésére bocsáthassunk egy sor új funkciót.
Örömmel jelentjük be, hogy az emodzsireakciók már használhatók az alkalmazás legújabb verziójában. A reakciók szórakoztatók, felgyorsítják a kommunikációt, és csökkentik a csoportok terhelését is. A jövőben folyamatosan fejleszteni fogjuk ezt a funkciót, és még több emodzsit teszünk elérhetővé.
Ezenfelül már akár egyszerre 2 GB-nyi fájl is elküldhető a WhatsAppon – természetesen végpontok között titkosítva. Ez nagy előrelépés a korábbi 100 MB-os korláthoz képest, és úgy gondoljuk, hogy jelentősen elő fogja mozdítani a kisvállalkozásokon és iskolai csoportokon belüli együttműködést. A nagyobb fájlokhoz Wi-Fi használatát javasoljuk, és a fel- és letöltés közben az átvitelhez szükséges időt mutató számlálót is megjelenítünk.
Az egyik leggyakoribb hozzánk intézett kérés az, hogy tegyük lehetővé több ember felvételét a csevegésekbe, ezért fokozatosan bevezetjük az akár 512 résztvevős csoportokat. A privát, biztonságos és védett közösségek építése sok munkát igényel, és úgy gondoljuk, hogy ezek a fejlesztések segíteni fognak az embereknek és a csoportoknak szoros kapcsolatban maradni.
Reméljük, hogy felhasználóink örömmel fogadják majd ezeket a frissítéseket, és már alig várjuk, hogy további újdonságokkal is szolgálhassunk az idei évben.
Legutóbbi frissítés: 2022. július 11.
Megosztjuk jövőképünket a WhatsApp-közösségekről
Ma örömmel osztjuk meg felhasználóinkkal a WhatsApp új, Közösségek nevű funkciójával kapcsolatos jövőképünket. Mióta a WhatsApp 2009-ben elindult, folyamatosan arra összpontosítunk, hogy az embereknek a személyes beszélgetés utáni legjobb kommunikációs formát biztosítsuk a családjukkal és a barátaikkal való négyszemközti és csoportos beszélgetéshez. Gyakran hallunk olyan WhatsApp-felhasználókról is, akik a WhatsAppot valamilyen közösségen belüli kommunikációra és koordinációra használják.
Ma már sok iskola, helyi klub és nonprofit szervezet támaszkodik a WhatsAppra biztonságos kommunikációs és szervezési igényei terén – különösen azóta, hogy a világjárvány miatt mindannyiunknak kreatív megoldásokat kellett találnunk a távoli együttműködésre. Az általunk kapott számtalan visszajelzés alapján úgy gondoltuk, hogy egyszerűbbé tudnánk tenni az ilyen csoportokban zajló nyüzsgő beszélgetéseket.
És itt jönnek képbe a közösségek! A WhatsApp-közösségek lehetővé teszik az emberek számára, hogy a számukra legjobban működő szerkezetben egy helyre vonják össze a különböző csoportokat. Így a felhasználók megkaphatják az egész közösségnek küldött frissítéseket, és egyszerűen szervezhetnek kisebb beszélgetős csoportokat a számukra fontos dolgokhoz. A Közösségek hatékony új eszközöket kínálnak az adminisztrátoroknak is, például a bejelentésüzeneteket, amelyeket a csoportok általuk pontosan meghatározható körének összes tagja egyszerre megkap.
Hiszünk benne, hogy a Közösségek megkönnyítik például az iskolaigazgatók dolgát, akik a segítségükkel összehozhatják az intézményükbe járó összes diák szüleit, és csoportokat állíthatnak be az egyes osztályokhoz, tanórán kívüli foglalkozásokhoz és önkéntes munkákhoz.
Számos ponton módosítjuk a csoportok működését is a WhatsAppon – akár közösségbe tartozó, akár önálló csoportokról van szó. Úgy gondoljuk, hogy ezek a módosítások segítenek az embereknek új módokon megosztani mondandójukat, és csökkentik a nagyobb létszámú csevegések túlterhelését. A most bejelentett funkciókat a következő hetekben vezetjük be, így az emberek már azelőtt kipróbálhatják őket, mielőtt még elkészülnének a közösségek.
Reakciók – A WhatsAppon is lesz lehetőség emodzsival reagálni, így a felhasználók gyorsan megoszthatják véleményüket, anélkül, hogy új üzenetekkel árasztanák el a csevegést.
Adminisztrátori törlés – A csoportadminoknak lehetőségük lesz eltávolítani a nem odaillő vagy problémás üzeneteket mindenkinek a csevegéseiből.
Fájlmegosztás – Továbbfejlesztettük a fájlmegosztási funkciót, így már akár 2 gigabájtos fájlokat is támogat, hogy megkönnyítse a projekteken való együttműködést.
Nagyobb létszámú hanghívások – Bevezetjük az akár 32 résztvevős egykoppintásos hanghívásokat, mely megújult dizájnjával még jobb megoldás azokra az alkalmakra, amikor az élő beszélgetés jobb, mint az írásban csevegés.
A közösségek természetüknél fogva privát jellegűek, ezért is védjük az üzeneteket a továbbiakban is végpontok közötti titkosítással. Erre a biztonsági technológiára most minden korábbinál nagyobb szükség van az emberek és adataik védelméhez. A szoros közösségek – iskolák, vallási közösségek, de akár a vállalkozások – részéről nagy igény mutatkozik a biztonságos és privát kommunikációra, melyet a WhatsApp nem ellenőriz szóról szóra. A közösségek számára nyújtott adatvédelemmel és biztonsággal kapcsolatos megközelítésünkről további tudnivalók itt találhatók.
Míg más alkalmazások egyszerre több százezer ember számára szeretnének csevegőfelületként szolgálni, mi a mindennapjaink részét képező csoportokat szeretnénk támogatni. A Közösségeket még csak most vezetjük be, de a támogatásukat szolgáló új funkciók fejlesztését egyik elsődleges küldetésünknek fogjuk tekinteni az elkövetkező években. Már alig várjuk, hogy az emberek használatba vegyék a Közösségeket, és megkapjuk az első visszajelzéseket.
Még jobbá tesszük a hangüzeneteket
Amikor 2013-ban útjára indítottuk a hangüzenetküldési lehetőséget, tudtuk, hogy átformálhatja az emberek közötti kommunikációt. A felület egyszerű maradt, ezért a hangüzenetek rögzítése és küldése olyan gyors és egyszerű, akár a szöveges üzeneteké. A felhasználóink naponta átlagosan 7 milliárd hangüzenetet küldenek a WhatsAppon, amelyek mindegyikét végpontok közötti titkosítással védjük, hogy minden felhasználónk mindig bizalmasan és biztonságosan kommunikálhasson.
A mai napon örömmel jelentjük be azokat az új funkciókat, amelyekkel még nagyobb élményt lesz WhatsApp-hangüzeneteket küldeni. A következőkről van szó:
Chaten kívüli lejátszás: Hallgasd meg a hangüzeneteket a csevegésen kívül, hogy közben más feladatokkal foglalkozhass, vagy más üzeneteket olvashass és válaszolhass meg.
Felvétel szüneteltetése/folytatása: Amikor hangüzenetet rögzítesz, ezentúl lehetőséged lesz szüneteltetni a felvételt, majd folytatni, ha kész vagy. Ez például akkor lehet hasznos, ha például félbeszakítanak, vagy össze kell szedned a gondolataidat.
Hullámforma megjelenítése: Vizuálisan ábrázolást láthatsz a hangüzenet hangsávjáról, így könnyebben követheted, hol tartasz a felvételben.
Vázlat meghallgatása: Hallgasd meg a hangüzeneted, mielőtt elküldöd.
Lejátszási pozíció megőrzése: Ha megállítod a lejátszást egy hangüzenet hallgatása közben, később, mikor visszatérsz a chathez, onnan folytathatod, ahol abbahagytad.
Továbbított üzenetek gyors lejátszása: Játszd le a hangüzeneteket másfélszeres vagy kétszeres sebességgel, hogy gyorsan meghallgathasd a neked küldött, illetve a továbbított üzeneteket.
A hangüzenetek felgyorsították és megkönnyítették az üzenetküldést az emberek számára, hogy még kifejezőbb beszélgetéseket folytathassanak. Érzelmet vagy izgatottságot kifejezni sokkal természetesebb hanggal, mint szöveggel, és az emberek sokszor jobban szeretnek hangüzeneteket küldeni a WhatsAppon. Mindenki számára egyszerű a használata - családtagjaidnak, akik nem szeretnek gépelni; barátaidnak, akik szeretnek mesélni; társaidnak, akiknek bátorításra van szükségük és neked is, ha egy hosszú nap után a számodra legfontosabb ember hangját szeretnéd hallani.
Izgatottan várjuk, hogy a felhasználók kipróbálják ezeket az új funkciókat, amikor a következő hetek során megjelennek.
Nagyobb kontroll és hatékonyabb adatvédelem az alapértelmezetten eltűnő üzenetekkel és a többféle eltűnési időtartammal
Célunk, hogy lehetőséget biztosítsunk a világnak a privát üzenetküldésre. Napjainkban egyre több beszélgetés költözik a digitális térbe, de mi is ismerjük a személyes beszélgetések varázsát: amikor csak úgy leülsz beszélgetni valakivel, bizalmasan megoszthatod vele gondolataidat, tudva, hogy ez a megismételhetetlen pillanat kettőtök között marad. Ennek fontos része a szabadság, hogy őszinte lehetsz és kitárulkozhatsz úgy, hogy a beszélgetést senki sem rögzíti és nem tárolja örökre.
Szeretnénk, ha te dönthetnél arról, meddig él egy üzeneted. Mostanra megszoktuk és bele sem gondolunk, hogy gyakorlatilag mindennek, amit leírunk, digitális nyoma marad. Mintha csak valaki követne minket egy jegyzetfüzettel, és minden szavunkat lejegyezné az örökkévalóságnak. Éppen ezért vezettük be az eltűnő üzeneteket tavaly, nemrégiben pedig egy olyan funkciót, amellyel a képek és a videók tüntethetők el, miután egyszer megtekintették őket.
Ma örömmel jelentjük be, hogy az alapértelmezetten eltűnő üzenetekkel és a többféle eltűnési időtartammal még nagyobb kontrollt adunk felhasználóink kezébe az üzeneteik felett.
A WhatsApp-felhasználók mostantól alapértelmezetté tehetik az eltűnő üzenetek használatát minden új csevegésben. Ennek a funkciónak a bekapcsolása után az új kétszemélyes csevegésekben – akár te, akár más indítja őket – írt üzenetek automatikusan eltűnnek az általad beállított időtartam letelte után. Ráadásul egy olyan új beállítást is bevezettünk, amellyel a csoportos csevegések létrehozásakor is bekapcsolhatod az eltűnő üzeneteket. Az új funkció opcionális, és nem módosítja vagy törli a meglévő csevegéseidet.
Két új időtartamot is választhatsz az üzenetek eltüntetéséhez: a meglévő 7 napos beállításon felül ezután 24 órás és 90 napos eltűnési időtartamot is megadhatsz.
Ha alapértelmezetté teszed az eltűnő üzeneteket, a csevegéseidben megjelenítünk egy üzenetet, amely tájékoztatja a beszélgetőpartnereidet arról, hogy ezt a beállítást választottad alapértelmezettként. Így mások tudhatják, hogy semmi személyes nincs a dolog mögött, csupán úgy döntöttél, hogy mostantól mindenkivel így beszélgetsz a WhatsAppon. Természetesen ha mégis meg szeretnél tartani egy adott beszélgetést, egyszerűen visszakapcsolhatod a megőrzését.
A családunktól és barátainktól távol töltött több mint egy év minden eddiginél élesebben rávilágított arra, hogy bár a személyes találkozást nélkülöznünk kell, a személyes beszélgetések privát hangulatáról nem kell lemondanunk. Úgy gondoljuk, hogy az eltűnő üzenetek és a végpontok közötti titkosítás egy modern privát üzenetküldő szolgáltatás két sarkalatos pontja, melyek egy lépéssel közelebb visznek minket a valódi személyes kommunikációhoz.
Kezdésként lépj be az Adatvédelmi beállításokba, és válaszd az „Alapértelmezett üzenet-időtartam” lehetőséget. További információt itt találsz.
Biztonsági mentések végpontok közötti titkosítással a WhatsAppon
A WhatsApp egy egyszerű koncepció mentén született meg: amit a barátaiddal és családoddal megosztasz, köztetek marad. Öt évvel ezelőtt tettük alapértelmezetté a végpontok közötti titkosítást. Ez ma már nap mint nap több mint 100 milliárd üzenet védelmét jelenti, melyeket 2 milliárdnál is több felhasználónk küld egymásnak.
A végpontok között titkosított üzeneteket az eszközön tároljuk, ám sokan szeretnének biztonsági másolatot készíteni a csevegésekről arra az esetre, ha esetleg elveszítenék a telefonjukat. A mai naptól elérhetővé teszünk egy választható, extra biztonsági réteget, amely végpontok közötti titkosítással védi a Google Drive-on vagy az iCloudban tárolt biztonsági mentéseket. Egyetlen hasonló méretű globális üzenetküldési szolgáltatás sem kínál ilyen szintű biztonságot a felhasználók üzenetei, médiafájljai, hangüzenetei, videohívásai és mentett csevegései számára.
Mostantól a végpontok közötti titkosítással védett mentéseidet egy általad választott jelszóval vagy egy 64 számjegyből álló, csak általad ismert titkosított kulccsal óvhatod. Sem a WhatsApp, sem a mentéseidet tároló szolgáltató nem lesz képes elolvasni őket, illetve nem fog tudni hozzáférni a feloldáshoz szükséges kulcshoz.
Izgatottan várjuk, hogy több mint 2 milliárd felhasználónk számára még több lehetőséget biztosítsunk személyes adataik védelméhez. Ezt a funkciót fokozatosan vezetjük be a WhatsApp legfrissebb verziójával rendelkező felhasználók körében. Itt találsz további információt arról, hogyan védheted meg mentett üzeneteidet végpontok közötti titkosítással iOS vagy Android rendszeren; itt pedig arról olvashatsz, hogyan is hoztuk létre mindezt.
Vidd magaddal a csevegéseidet
Mostantól elérhető az iPhone-ra váltás – ÚJDONSÁG, 2022. július 20.
Ha telefont cserélsz, mostantól átviheted az összes korábbi csevegésedet Androidról iPhone-ra, így megőrizheted a WhatsApp csevegési előzményeit.
A WhatsApp-üzeneteid hozzád tartoznak. Ezért védjük végpontok közötti titkosítással a személyes WhatsApp-üzeneteidet, és ezért kínálunk lehetőséget arra, hogy automatikusan eltüntesd őket a csevegésekből.
Az egyik leginkább hiányolt funkció az volt, hogy telefoncsere esetén át lehessen vinni a csevegési előzményeket egyik operációs rendszerről a másikra. Az operációs rendszerek fejlesztőivel és készülékgyártókkal együtt keményen dolgoztunk azon, hogy ezt biztonságos és megbízható módon lehessen végrehajtani.
Örömmel jelentjük be, hogy mostantól lehetőséged van átvinni a WhatsApp csevegési előzményeit iOS-ről Androidra. Ennek során az üzeneteidet nem küldjük el a WhatsAppnak, és a hangüzeneteket, a képeket és a videókat is át tudod vinni. A funkció az Android 12 és újabb rendszert futtató eszközökön használható.
Amikor új eszközt veszel használatba, lehetőséged lesz biztonságosan átvinni a csevegéseidet a régi eszközödről az újra. Ehhez a folyamathoz egy USB-C – Lightning kábelre lesz szükség. További információt itt találsz.
És ez csak a kezdet! Alig várjuk, hogy minél több ember számára elérhetővé tegyük ezt a lehetőséget, mellyel a platformváltáskor biztonságosan magukkal vihetik csevegéseiket.
Legutóbbi frissítés: 2022. július 20.
Egyszer megtekinthető fotók és videók a WhatsAppon
Bár a telefonunkkal készített fotók és videók életünk fontos részét képezik, nem kell minden megosztott adatot megőriznünk az örökkévalóságnak. Sok telefonon az elkészített fotók nagy része csak a helyet foglalja a mentett képek között.
Ezért vezetjük be ma az egyszer megtekinthető fotókat és videókat, melyek a megnyitásuk után eltűnnek a csevegésből, így nagyobb kontrollt adnak a felhasználók kezébe személyes adataik felett.
Az egyszer megtekinthető fotók például akkor jönnek jól, amikor új ruhát próbálsz fel az áruházban, gyorsan szeretnél valamire reagálni, illetve olyan bizalmas adatokat küldesz, mint a Wi-Fi-jelszavak.
Akárcsak a WhatsAppon küldött minden személyes üzenetet, az egyszer megtekinthető fotókat és videókat is végpontok közötti titkosítás védi, azaz még a WhatsApp sem láthatja őket. Az ilyen fájlok egy új, az egyszeri megtekintési lehetőséget jelző ikont is kapnak.
Miután a fotót vagy a videót megnézték, az üzenet megnyitottként jelenik meg, hogy később ne legyen félreértés azt illetően, mi is történt a csevegésben az adott pillanatban.
Ezen a héten elkezdjük az új funkció bevezetését mindenkinél, és kíváncsian várjuk a visszajelzéseket a privát és eltűnő fotók és videók küldéséről.
A funkció kipróbálásáról itt olvashatsz további részleteket.
Nem kell többé lemaradnod a csoportos hívásokról
Napjainkban, amikor annyian kényszerülünk távol lenni egymástól, nincs is jobb, mint összehozni egy csoportos hívást a barátokkal és a családdal – és nincs rosszabb, mint lemaradni a különleges pillanatról.
Ahogy a csoportos hívások egyre népszerűbbek lesznek, mi is dolgozunk rajta, hogy még jobb élményt kínáljunk felhasználóinknak – miközben természetesen továbbra is élvezheted a végpontok között titkosítás nyújtotta biztonságot és az adatvédelmet.
Mától azután is lehetőséged van csatlakozni a csoportos hívásokhoz, miután elindultak. A folyamatban lévő hívásokhoz való csatlakozással nem kell többé azon aggódnod, hogy tudsz-e csatlakozni a csoportos híváshoz, amikor elindul, és a WhatsApp csoportos hívásaiban is élvezheted a személyes beszélgetések szabadságát.
A legjobb beszélgetések sokszor akkor bontakoznak ki, amikor a legkevésbé számítasz rá. Mostantól ha valaki a csoportból lemarad a hívásról, amikor csörög a telefon, később is csatlakozhat. Ezenkívül arra is lehetőséged van, hogy a hívás teljes ideje alatt bármikor kilépj, majd újracsatlakozz.
Készítettünk egy hívásinformációs képernyőt is, amelyen láthatod, ki van már a hívásban, illetve mely meghívottak nem csatlakoztak még. Ha pedig nem fogadod a hívást, később is csatlakozhatsz a WhatsApp hívási lapjáról.
A hívásokhoz való csatlakozás lehetőségét ma kezdjük el bevezetni, és reméljük, hogy felhasználóink a lehető legtöbbet tudják majd kihozni az új élményből.
Az új funkció kipróbálásáról itt olvashatsz részletesebben.
2022 © WhatsApp LLC
Adatvédelem és felhasználási feltételek